Nikica Jelavić

Nikica Jelavić (født 27. august 1985 i Čapljina i dagens Bosnia-Hercegovina) er en kroatisk tidligere fotballspiller. Han har også spilt for det kroatiske landslaget.

 Klubbkarriere 
Jelavić spilte i starten av sin karriere for forskjellige klubber i Bosnia og i Kroatia. Fra 2002 spilte han for den kroatiske storklubben Hajduk Split. I 2007 gikk han til den belgiske klubben Zulte Waregem, hvor han spilte én sesong. Deretter spilte han to sesonger i østerrikske Rapid Wien.

20. august 2010 undertegnet han en fireårskontrakt for Rangers, og debuterte for sin nye klubb 28. august 2010 i hjemmekampen mot St. Johnstone. Han laget sitt første mål for Rangers mot Hamilton Academical på New Douglas Park 11. september. 12. februar 2011 laget han hat trick mot Motherwell da Rangers vant 6-0 på Ibrox.

I januar 2012 undertegnet Jelavić for Premer League-klubben  Everton, hvor han spilte i to år, før han i januar 2014 skiftet til Hull City.Hullcitytigers.com – Jelavic Signs For The Tigers  (Publisert 15. januar 2014, besøkt 15. august 2014) Den 1. september 2015 ble Jelavić solgt fra Hull City AFC til West Ham United FC, hvor han skrev under på en toårskontrakt med opsjon på ytterligere to år.BBC.com – Antonio, Song, Moses and Jelavic join West Ham on deadline day (Publisert 1. september 2015, besøkt 5. september 2015) 

 Landslagskarriere 
I landslagssammenheng fikk Jelavić sin A-lagsdebut i en treningskamp mot  i oktober 2009. Han representerte  i EM i fotball 2012, hvor han også scoret sitt første landslagsmål i gruppespillkampen mot Irland. Jelavić ble igjen tatt ut til den kroatiske troppen til VM 2014 i Brasil. Den 11. oktober 2014 offentliggjorde Jelavić at han ikke lenger ønsket å representere det kroatiske landslaget.Hns-cff.hr – Nikica Jelavić retires from international duty (Publisert 11. oktober 2014, besøkt 5. september 2015) 

 Referanser 

 Eksterne lenker 


Kategori:Kroatiske fotballspillere
Kategori:Spillere i Fotball-EM 2012
Kategori:Spillere i Fotball-VM 2014
Kategori:Fotballspillere for HNK Hajduk Split
Kategori:Fotballspillere for SV Zulte Waregem
Kategori:Fotballspillere for SK Rapid Wien
Kategori:Fotballspillere for Rangers FC
Kategori:Fotballspillere for Everton FC
Kategori:Fotballspillere for Hull City AFC
Kategori:Fotballspillere for West Ham United FC
Kategori:Fotballspillere for Beijing Renhe FC
Kategori:Fotballspillere for Guizhou Hengfeng FC
Kategori:Fotballspillere for NK Lokomotiva
Kategori:Personer fra kanton Hercegovina-Neretva
Kategori:Fødsler i 1985